อนุสรณ์ โว ฝ่ายค้าน ทำหน้าที่พิจารณา พ.ร.บ.งบ 63 ดี งานนี้ต้องผ่าตัดใหญ่ 
โฆษกพรรคเพื่อไทย โว ฝ่ายค้านทำหน้าที่พิจารณาร่างพ.ร.บ.งบประมาณ 63 ได้อย่างดี ชี้ โครงสร้างเศรษฐกิจ ต้องผ่าตัดขนานใหญ่ ถึงจะมีโอกาสรอด อันนี้แค่ยาบรรเทาปวดวันที่ 9 ม.ค. นายอนุสรณ์ เอี่ยมสะอาด โฆษกพรรคเพื่อไทย กล่าวถึงภาพรวมการประชุมเพื่อพิจารณาร่าง พ.ร.บ.งบประมาณรายจ่ายประจำปี 2563 วาระ 2-3 วงเงิน 3.2 ล้านล้านบาท ว่า การทำหน้าที่ของฝ่ายค้านถือว่าทำหน้าที่ได้ดีและเป็นประโยชน์ต่อประเทศชาติและประชาชน เป้าหมายที่พรรคเพื่อไทยและพรรคฝ่ายค้าน พยายามปักธงทางความคิด รักษาผลประโยชน์ให้กับประเทศชาติและประชาชน คือ การชี้ให้เห็นถึงการจัดทำงบประมาณแบบรัฐราชการรวมศูนย์ โดยเฉพาะกระทรวงมหาดไทย และกระทรวงกลาโหม ซึ่งทราบกันดีว่า เป็นกระทรวงที่กำกับดูแลโดยเครือข่ายใด การกระจายงบประมาณไปยังส่วนภูมิภาคหรือแม้แต่กระทรวงในกำกับดูแลของพรรคร่วมรัฐบาลมีข้อจำกัดที่มากกว่าชัดเจน นับวันโครงสร้างการจัดทำงบประมาณจะมีรูปแบบการกระชับอำนาจของผู้กุมอำนาจรัฐมากขึ้น งบประมาณลักษณะตำน้ำพริกละลายแม่น้ำ จัดอีเวนต์ นิทรรศการสร้างภาระ แต่งหน้าทาปาก ไม่มีความยั่งยืน พบมากขึ้น บางโครงการมีลักษณะเหมือนตีเช็คเปล่า ตอบแทนรางวัลเป็นโบนัสให้กับกลุ่มผู้ร่วมสนับสนุนการทำรัฐประหารในขณะที่โครงสร้างเศรษฐกิจของประเทศ ต้องผ่าตัดขนานใหญ่ถึงจะมีโอกาสรอด แต่การจัดทำงบประมาณครั้งนี้ ทำได้แค่การให้ยาบรรเทาปวด ไม่ตอบโจทย์การลงทุน ไม่เพิ่มการจ้างงาน นายอนุสรณ์ กล่าว
โฆษกพรรคเพื่อไทย โว ฝ่ายค้านทำหน้าที่พิจารณาร่างพ.ร.บ.งบประมาณ 63 ได้อย่างดี ชี้ โครงสร้างเศรษฐกิจ ต้องผ่าตัดขนานใหญ่ ถึงจะมีโอกาสรอด อันนี้แค่ยาบรรเทาปวด 
อนุสรณ์ เอี่ยมสะอาด,โฆษกเพื่อไทย,พ.ร.บ.งบประมาณปี63,ผ่าตัดใหญ่,โครงสร้างเศรษฐกิจประเทศ,พ.ร.บ.งบประมาณรายจ่ายประจำปี 2563,ข่าวทั่วไป